கேள்வி: மதுசூதன் தாக்கி - வாழ்க்கை குறித்து விரிவாக சொல்லுங்கள்.
பதில்: தாக்கி 1927 சூலை 31 அன்று குசராத்து போர்பந்தர் பிறந்தார். இவர் தனது ஆரம்ப மற்றும் இடைநிலைக் கல்வியை போர்பந்தரில் முடித்தார். போர்பந்தருக்கு அருகிலுள்ள தனது சொந்த ஊரான ஒரு கிராமத்தில் இருந்து தனது குடும்பப் பெயரைப் பெற்றார். புனே பெர்குசன் கல்லூரியில் நிலவியல் மற்றும் வேதியியலில் பட்டம் பெற்றார். இவர் சென்ட்ரல் வங்கியில் சிறுது காலம் பணியாற்றினார். இவர் தோட்டக்கலைத் துறையிலும் மூன்று ஆண்டுகள் பணியாற்றியுள்ளார். 1951 இல், போர்பந்தரில் தொல்பொருள் ஆராய்ச்சி குழுவை நிறுவினார். இவர் இந்திய பாரம்பரிய இசை குறித்தும் ஆராய்ச்சி மேற்கொண்டிருந்தார். இவர் கீதாபென் என்பவரைத் திருமணம் செய்து கொண்டார். 1976 முதல் 1996 வரை குருகிராம் உள்ள அமெரிக்க நிறுவனங்களின் இந்திய படிப்புகள் கலை மற்றும் தொல்பொருள் மையத்தில் ஆராய்ச்சி இயக்குநராகவும், அதே நிறுவனத்தில் 2005 வரை ஆராய்ச்சி இயக்குநராகவும் பணியாற்றினார். நவீன சோமநாதபுரம் சோமநாதர் கோயில் கட்டுமானத்திலும் இவர் பங்களித்திருந்தார். இவர் 2016 சூலை 29, அன்று அகமதாபாத் உள்ள நாரன்புராவில் உள்ள தனது இல்லத்தில் சிறுது காலம் நோய்வாய்ப்பட்டு இறந்தார்.